टाटा संस
टाटा संस प्राइवेट लिमिटेड, टाटा समूह की होल्डिंग कंपनी है और ये टाटा समूह की कंपनियों की भारी शेयर होल्डिंग रखती है जिसमें भारत में उनकी ज़मीनी होल्डिंग्स, चाय सम्पदा और स्टील प्लांट्स शामील है। टाटा संस प्राइवेट लिमिटेड को 1868 में एक व्यापारिक उद्यम के रूप में स्थापित किया गया था, जो मुख्य रूप से मंगोलिया और चीन के साथ चाय और धनदायक अफीम के व्यापार में लगा हुआ था। टाटा संस की लगभग 66% इक्विटी पूंजी टाटा परिवार के सदस्यों द्वारा संचालित परोपकारी ट्रस्टों के पास है। इनमें से सबसे बड़े दो ट्रस्ट सर दोराबजी टाटा ट्रस्ट और सर रतन टाटा ट्रस्ट हैं। टाटा संस टाटा नाम और टाटा ट्रेडमार्क के मालिक हैं, जो भारत और कई अन्य देशों में पंजीकृत हैं। यह दक्षिण एशिया के सबसे बड़े समूहो में से एक है। नटराजन चंद्रशेखरन ने 21 फरवरी 2017 को टाटा संस के अध्यक्ष के रूप में पदभार संभाला। कंपनी ने 2017 में एक सार्वजनिक लिमिटेड कंपनी से एक निजी सीमित कंपनी में रूपांतरण भी किया; अगस्त २०१८ तक यह निर्णय NCLAT के पास लंबित है।